கடந்த தேர்தல்களில் மஹிந்த ராஜபக்ஷவின் தோல்விக்குக் காரணமாக இருந்தவர் பஷில் ராஜபக் ஷவே ஆவார். மறுபுறம் மஹிந்தவை வீட்டுக்கு அனுப்ப முற்று முழுவதுமாக இருந்தது அவரது முழு குடும்பமே ஆகும். ஸ்ரீ லங்கா சுதந்திரக்கட்சியின் சார்பில் அவரை ஜனாதிபதியாக நியமித்தது நாமே. சுதந்திரக்கட்சியின் எந்தவொறு செயற்பாடுகளிலும் பஷில் தலையிட உரிமையில்லை மஹிந்த ராஜபக்ஷ ஆட்சியில் அமர்வதற்கு பஷில் காரணமாக இருக்கவில்லை. அவர் அப்போது வெளிநாட்டிலே இருந்தார். கடந்த பொதுத் தேர்தலில் மஹிந்த ராஜபக்ஷ தோல்வியடைந்த போது பஷில் வெளிநாட்டிற்கு ஓடி விட்டார். இப்படியான ஒருவரை நாம் எந்தவொரு சந்தர்ப்பத்திலும் நம்புவதற்கு தயாரில்லை.